Ontslag oor onbehoorlike aanmerkings op sosiale media - Jy en die RegJy en die Reg
Tuis › Regsvrae › Ontslag oor onbehoorlike aanmerkings op sosiale media
Ontslag oor onbehoorlike aanmerkings op sosiale media
Donderdag | 15 Februarie | 2018
Deur Rizelle Botha
Onbehoorlike aanmerkings op sosiale media. Wanneer is ontslag geregverdig?
Bogemelde vraag word bespreek aan die hand van die saak Hanniker/One and Only Cape Town (Pty) Ltd – 26 CCMA 8.37.9 also reported at (2017) 11 BALR 1191 (CCMA).
Die kommissaris het met hierdie aangeleentheid bevind dat die ontslag wel billik was aangesien die werknemer negatiewe en afbrekende stellings oor die werkgewer se sekerheidsbestuurder – ʼn medewerknemer – op Facebook gemaak het. Die stellings was ook ʼn oortreding van die werkgewer se beleid en die werknemer het aanvanklik ontken dat sy die stellings gemaak het.
Die kommissaris het bevind dat alhoewel die stellings dalk nog nie die hotel se naam skade berokken het nie, dit wel die potensiaal gehad het om skade te veroorsaak, en ook dat die stellings wyd gedeel kon word vanweë die sosialemediaplatform.
Werknemers moet dus uiters versigtig wees wat hulle op sosiale media plaas, insluitend plasings oor die werkgewer self of medewerknemers. Negatiewe plasings kan op oortredings van die werkgewer se beleid en dissiplinêre kodes neerkom en tot ontslag lei.
Maandag | 25 Maart | 2019
Kan iemand met eiendomsreg uit sy eie eiendom uitgesit word?
Opnames in die werkplek
Skuldig bevinding aan misdrywe tydens optog
Hoe werk privilegie tussen ‘n prokureur en sy kliënt?